
Yamaha XS 650 Klub Danmark

Indbyder hermed alle XS 650 medlemmer og andet godtfolk til at deltage i klubbens 9. træf. I år afholdes i det skønne sønderjydske landskab nærmere bestemt på adressen:

Stevninghus Spejdercenter Holmvej 9 
www.stevninghus.dk
Kliplev, 6200 Åbenrå
For årets træf står det lokale svar på Dalton trioen (vi kan heller ikke hverken spille eller synge) Preben, Michael og Ulrik. Vi har sørget for rammerne, og så håber vi, at I selv fylder dem ud med gensynsglæde, hygge og diverse løgnehistorier, som I plejer. Der vil som sædvanligt være: en søm blok, rigeligt øl og meget mere. 
Selvfølgelig en uforglemmelig fællestur på skønne syddanske veje samt årets generalforsamling.
Da vores normalt trofaste kok, som plejer at levere en udsøgt forplejning til en meget favorabel pris, i år har valgt at kigge på bold i det mørke Afrika, så har vi måttet finde en anden madleverandør, så af hensyn til bestillingen af mad, er det i år meget vigtigt at du forhåndstilmelder dig. Prisen for en fuldkostbillet til hele weekenden (5 måltider) er 275 kr. (kun ved forhåndstilmelding). 
Indendørs køjeplads i 9 sengs stuer med bad og toilet til 225 kr. pr. køje skal forhåndsbestilles 
(senest 15-05-10).
Der er få dobbelt værelser med eget bad, de koster 800 kr for hele weekenden. (først til mølle) kontakt Ulrik
Fredag 25-06-10:

Kl. 15:00

Træfpladsen åbnes, og der trykkes på næven og sparkes dæk i ryttergården.

Kl. 19:00

Der diskes op med en af vor hjemstavns vemodige egnsretter.
Lørdag 26-06-10:

Kl. 08:00 – 10:00
Den store morgen-complet står klar til os.

Kl. 10:00 – 10:15
Orientering vedrørende fællesturen 

Kl. 10:15
Afgang på årets fællestur..
.
Alle opfordres til at møde op ædru og med fuld tank ved starten.
Der vil være indlagt planlagte (og sandsynligvis også uplanlagte) pauser undervejs, og efter hjemkomsten får vi en velfortjent frokost.
Kl. 16:00 
Klubbens årlige generalforsamling afvikles ifølge vedtægterne.

Kl. 19:00
Fælles gallamiddag i riddersalen.
Kl. 20:00
I år kommer der meget apropos nogle ”Ondskabsfulde gamle mænd” og spiller lidt cowboy musik i blandet lidt fuldfed blues for os.
Søndag 27-06-10:

Kl. 08:00 – 10:00
Morgenmad og rørende afskedsscener som afslutning på klubbens 9. XS træf.
Arrangørerne vil gerne at så mange som muligt forhåndstilmelder sig. Der vil blive trukket lod om en flot præmie blandt alle forhåndstilmeldte. I år er prisen sat til 100 kr. for at deltage i træffet.
Indbetaling af træfgebyr og kontingent kan ske til klubbens konto: reg. nr. 49 55 konto nr.49 55 39 88 07.

Girokort kan rekvireres ved behov. 

Kassereren vil gerne pointere vigtigheden af, at der ved bankoverførsel klart tilkendegives hvem indbetaleren er, og hvad der betales for (eksempelvis: kontingent, træf, fuldkostbillet og hvilken type køjeplads).

Sidste frist for forhåndstilmelding er 01-06-10.
Vi glæder os til at se både nye ansigter og gamle kendinge, og ser meget frem til endnu et forrygende træf.
Spørgsmål vedrørende træffet kan rettes til Ulrik 2164 5912, Michael 2148 0161 eller Preben 6089 0742.
Se kort på bagsiden (der skiltes fra hovedvejen)

